මීට අමතරව එහි නාවික හමුදා අනු ඛණ්ඩයක්ද වසර ගණනක සිට ස්ථාපිතයි.මේ අතර, කොරෝනා මෘතදේහ භූමදානයට ඉරණතිවු දූපතම තෝරාගැනීම සම්බන්ධයෙන් විරෝධය පළ කරන බවයි දෙමළ ජාතික සන්ධානයේ මාධ්‍ය ප්‍රකාශක පාර්ලිමේන්තු මන්ත්‍රී එම්.ඒ. සුමන්දිරන් හිරු ප්‍රවෘත්ති අංශයට කියා සිටියේ.මේ අතර සිය විදුහලේ විදුහල්පතිවරයා ඇතුළු පිරිසකට කොරෝනා ආසාදනය වීමෙන් පසු නිරෝධායනයට ලක් කර සාමාන්‍ය පෙළ විභාගයට පෙනී සිටි ගාල්ල - උඩුගම ප්‍රදේශයේ පාසලක සිසුන් දෙදෙනෙකුට වෛරසය ආසාදනය වී ඇති බවට හඳුනාගෙන තිබෙනවා.එසේම, බන්ධනාගාර නිලධාරින් 5153 කට කොරෝනා එන්නත ලබාදී ඇති බවයි බන්ධනාගාර මාධ්‍ය ප්‍රකාශක චන්දන ඒකනායක ප්‍රකාශ කළේ.